Адо Гарговић
Адо Гарговић (Будва, 15. јул 1998) црногорски је пливач чија специјалност је пливање слободним стилом.

Каријера 
На међународној сцени дебитовао је током априла месеца 2016. на Балканским јуниорским играма у грчком Волосу где се такмичио у тркама на 100 и 200 слободно и 100 делфин, а најбоље време испливао је у трци на 200 слободно у којој је успео да поправи лични рекорд за чак 8 секунди (са 2:08,70 на 2:00,89 минута). Три месеца касније пливао је и на Европском јунирском првенству на којем је успео да поправи личне рекорде у све три трке слободним стилом (на 50, 100 и 200 метара).

У сениорској конкуренцији дебитовао је на светском првенству у Будимпешти 2017. где се такмичио у тркама на 100 и 200 метара слободним стилом. У квалификацијама трке на 100 слободно испливао је време од 54,89 секунди, спорије од свог личног рекорда, што му је било довољно тек за 84. место у конкуренцији 113 такмичара. На дупло дужој деоници испливао је време од 2:01,07 минута што је било довољно за 68. место у конкуренцији 73 такмичара.

Свој други наступ на светским првенствима, Гарговић је имао на првенству у Квангџуу 2019, где је пливао у квалификацијама спринтерских трка леђним стилом. Прво је у трци на 100 леђно заузео 59. место, а потом и 60. место у квалификацијама трке на 50 леђно.

Види још 
 Светско првенство у пливању 2017.
 Светско првенство у пливању 2019.

Референце

Спољашње везе 
 
 Спортска биографија на сајту the-sports.org
 Профил на сајту Евроспорта
 Профил на сајту collegeswimming.com
 Пливачка статистика и рекорди на -{swimrankings.net}-

Рођени 1998.
Црногорски пливачи
Спортисти из Будве